钦定古今图书集成/明伦汇编/人事典/第007卷 > 《本草纲目》 > 《人乳附方》
## 钦定古今图书集成/明伦汇编/人事典/第007卷 > 《本草纲目》 > 《人乳附方》

《服乳歌》：　仙家酒，“仙家酒，两个壶卢盛一斗。五行酿
出真醍醐，不离人间处处有。丹田若是干涸时，咽下
重楼润枯朽。清晨能饮一升馀，返老还童天地久，
虚损劳瘵。”德生丹：用无病妇人乳三酒杯，将磁碟晒
极热，置乳于中，次入麝香末少许，木香末二分，调匀
服后饮浓茶一酒盏，即阳败，次日服接命丹。接命丹
用乳三酒杯，如前晒，碟盛人乳并人胞末一具调服，
服毕面膝俱赤，如醉思睡，只以白粥少少养之。〈集简方〉
虚损风疾“接命丹”治男妇气血衰弱，痰火上升，虚损
之证。又治中风不语，左瘫右痪，手足疼痛，动履不便，
饮食少进诸证。用人乳二杯，香甜白者为佳，以好梨
汁一杯和匀，银石器内顿滚滚每日五更一服。能消
痰补虚，生血延寿。此乃以人补人，其妙无佳。〈摄生众妙方〉
中风不语，舌根强硬：“三年陈酱五合，人乳汁五合，相
和研，以生布绞汁，随时少少与服，良久当语。”〈圣惠方〉
卒不得语，人乳半合，美酒半升，和服。〈范汪方〉

《失音不语》：“人孔竹沥各二升，温服。”〈摘元方〉

月经不通，日饮人乳三合。〈千金方〉

眼热赤肿：人乳半合，古铜钱十文，铜器中磨令变色，
稀稠成煎，瓶收，日点数次。或以乳浸黄连，蒸热洗之。
〈圣惠方〉

初生不尿人乳四合，葱白一寸，煎滚，分作四服，即利。
〈刘涓子鬼遗方〉

初生吐乳：人乳二合，蘧篨篾少许，盐二粟大，同煎沸，
入牛黄米许与服。〈刘涓子鬼遗方〉

痈脓不出，人乳汁和面傅之。比晓脓尽出，不可近手。
〈千金方〉

臁胫生疮：人乳、桐油等分和匀，鹅翎扫涂，神效。〈摘元方〉
啖蛇牛毒牛啖蛇者，毛发向后，其肉杀人。但饮人乳
汁一升即愈。〈金匮要略〉

中牛马毒，人乳饮之良。〈千金方〉

百虫入耳：人乳滴之即出。〈圣惠方〉